אלן אנדרסון

אלן ג'פרי אנדרסון (באנגלית: Alan Jeffery Anderson; נולד ב-16 באוקטובר 1982 במיניאפוליס שבמינסוטה) הוא כדורסלן אמריקאי המשחק בעמדות הקלע והסמול פורוורד. גובהו 1.98 מטר.

קריירה 
אנדרסון החל את קריירת המכללות שלו במדי מישיגן סטייט, בה שיחק במשך ארבע עונות. בעונתו השנייה הוא קלע 13.2 נקודות, קלט 5.5 כדורים חוזרים ומסר 1.5 אסיסטים למשחק, ובשל יכולת זו נבחר לחמישיית העונה של ה-NCAA. בנוסף להישג האישי הוא הוביל את קבוצתו לפיינל פור של אליפות ליגת ה-NCAA, בו סיימה הקבוצה במקום השלישי.

אנדרסון סיים את קריירת המכללות שלו כעבור ארבע עונות שבסיומן דורג שמיני בהיסטוריית האוניברסיטה בזריקות עונשין (81.3%, 265 זריקות מוצלחות מתוך 326 ניסיונות).

אנדרסון החל את הקריירה המקצוענית שלו כשחתם במדי שארלוט בובקאטס מה-NBA בשלהי אוגוסט 2005. ב-28 בנובמבר 2006, שחררו הבובקאטס את אנדרסון מהקבוצה, והוא חתם שם בשנית ב-17 במרץ 2007 למשך השנה בלבד. בחוזה שעליו חתם הוסכם כי הוא ישחק בטולסה סיקסרס, קבוצת הבת של הבובקאטס המשחקת ב-NBDL. אנדרסון השתתף ב-19 משחקים במדי הבובקאטס, בהם קלע 15.8 נקודות בממוצע.

ב-13 בספטמבר 2007 חתם אנדרסון בוודויצ'י בולוניה מליגת העל האיטלקית, ולאחר עונה אחת בלבד עזב והצטרף לטריומף ליוברצי. ב-31 בדצמבר 2008 הוא עזב את ליוברצי, ועבר לציבונה זאגרב, לה סייע לזכות באליפות ובגביע המקומיים, לאחר שבגמר הגביע נבחר כשחקן המצטיין כיוון שקלע 24 נקודות וקלט 11 ריבאונדים. כמו כן, הוא הוביל את ציבונה להעפלה לשלב הבתים השני של היורוליג.

ב-25 ביולי 2009 חתם אנדרסון במכבי תל אביב. הוא זכה בתואר ה-MVP של החודש ביורוליג בפברואר 2010, וסייע למכבי להעפיל לשלב רבע הגמר של הטורניר, לאחר שקלע פעמיים מהעונשין וניצח את משחק החוץ מול ריאל מדריד.
בינואר 2011 חתם אנדרסון בברצלונה, ועזר לקבוצה לזכות בדאבל-אליפות וגביע, ואף נבחר לMVP של הגביע הספרדי. בסיום העונה עזב את הקבוצה ועבר לשחק בקבוצה מליגת הכדורסל הסינית.

ב-26 במרץ חתם אנדרסון על חוזה זמני עם המועדון הקנדי טורונטו ראפטורס מליגת ה-NBA, ולאחר שהרשים במשחקי הקבוצה הוארך החוזה עד תום העונה.

ב-30 ביולי 2013, חתם אנדרסון על חוזה לשנתיים בקבוצת ברוקלין נטס.

סטטיסטיקת קריירה
נכון לסוף עונת .

בעונה הסדירה ב-NBA

בפלייאוף ה-NBA

ביורוליג

קישורים חיצוניים

הערות שוליים

כדורסלנים אפרו-אמריקאים
כדורסלנים אמריקאים
כדורסלני שארלוט בובקאטס
כדורסלני טריומף ליוברצי
כדורסלני ציבונה זאגרב
כדורסלני מכבי תל אביב
כדורסלני ברצלונה
כדורסלני טורונטו ראפטורס
כדורסלני ברוקלין נטס
כדורסלני אוניברסיטת המדינה של מישיגן
כדורסלני וושינגטון ויזארדס
כדורסלני וירטוס בולוניה
כדורסלני לוס אנג'לס קליפרס
שחקני NBA שלא נבחרו בדראפט
כדורסלני שאנדונג גולדן סטארס
כדורסלני ליגת ה-BIG3
כדורסלני טלסה 66'
מינסוטה: כדורסלנים
כדורסלני לייקלנד מג'יק
אמריקאים שנולדו ב-1982